techiaith/cofnodycynulliad_en-cy huggingface dataset:
English: Diolch yn fawr, Lywydd. Can I first thank the Minister for his clear and comprehensive statement on this very important project? Representations have been made by Newport ports authority with regard to the black route and its negative impact on its operations. Does he have any possible alterations to the route that might take into account their concerns before the public inquiry actually takes place? And also, given that, perhaps, three quarters of all Irish exports to the EU or UK pass along this route, will he explore the possibility of part of the cost being borne by the Irish Government?
Welsh: Diolch yn fawr, Lywydd. Hoffwn ddiolch yn gyntaf i'r Gweinidog am ei ddatganiad clir a chynhwysfawr am y prosiect pwysig iawn hwn. Mae awdurdod porthladdoedd Casnewydd wedi gwneud sylwadau ynglŷn â'r llwybr du a'i effaith anffafriol ar eu gweithrediadau. A oes ganddo unrhyw newidiadau posibl i'r llwybr a allai gymryd eu pryderon i ystyriaeth cyn i'r ymchwiliad cyhoeddus ddigwydd? A hefyd, o gofio bod, efallai, tri chwarter yr holl allforion o Iwerddon i'r UE neu'r DU yn teithio ar hyd y llwybr hwn, a wnaiff ef archwilio'r posibilrwydd y gallai Llywodraeth Iwerddon dalu rhan o'r gost?
English: Can I thank the Member for his question and for his kind contribution and comments? The port's concerns will, of course, be fully considered by the independent inspector, and the independent inspector will, in turn, be able to scrutinise some of the claims and, indeed, all of the concerns that not just the port have been able to present, but other businesses and residents in that part of Wales. In terms of allocating the cost of the project to the Irish Government, I'm not convinced that that would be particularly well received or could be done, but I will raise this matter with officials and check whether that would be possible.
Welsh: A gaf i ddiolch i'r Aelod am ei gwestiwn ac am ei gyfraniad a'i sylwadau caredig? Wrth gwrs, bydd yr arolygydd annibynnol yn ystyried pryderon y porthladd yn llawn, a bydd yr arolygydd annibynnol, yn ei dro, yn gallu craffu ar rai o'r honiadau ac, yn wir, ar yr holl bryderon - nid dim ond y rhai y mae'r porthladd wedi gallu eu cyflwyno, ond rhai gan fusnesau a thrigolion yn y rhan honno o Gymru. O ran dyrannu cost y prosiect i Lywodraeth Iwerddon, nid wyf yn argyhoeddedig y byddai hynny'n cael ymateb arbennig o dda nac y gellid gwneud hynny, ond gwnaf godi'r mater hwn gyda swyddogion a gwirio pa un a fyddai hynny'n bosibl.
English: Can I return to the issue raised by John Griffiths of the impact of the proposed metro for south-east Wales on the future levels of traffic in the region? The construction of a similar transport system for Bordeaux, which Welsh fans will have been able to see at first-hand recently, of course, has actually reduced traffic levels by 40 per cent since 2005. Now, if we were even able to achieve half of that in south-east Wales, it would substantially undermine the rationale that the Government has produced in terms of its preferred black route. So, can we have an independent assessment of the impact of the metro on future traffic levels? And can the Secretary also explain the interrelationship between the inquiry that he has outlined and also the parallel process with Natural Resources Wales, which have to grant a licence, of course, under the habitats directive - because there are European protected species present - for this development to proceed? They've said in their own objection that they are not persuaded that the conditions necessary for that licence are currently met. If that doesn't change, can he confirm that, whatever the inquiry says, he won't be able to grant permission for the black route to proceed?
Welsh: A gaf i ddychwelyd at y mater a gododd John Griffiths ynglŷn ag effaith y metro arfaethedig yn y de-ddwyrain ar lefelau traffig yn y dyfodol yn y rhanbarth? Mae'r gwaith o adeiladu system drafnidiaeth debyg ar gyfer Bordeaux, y bydd cefnogwyr Cymru wedi gallu ei gweld â'u llygaid eu hunain yn ddiweddar, wrth gwrs, mewn gwirionedd wedi gostwng lefelau traffig 40 y cant er 2005. Nawr, pe byddem hyd yn oed yn gallu cyflawni hanner hynny yn y de-ddwyrain, byddai'n tanseilio'n sylweddol y rhesymeg y mae'r Llywodraeth wedi'i chyflwyno o ran y llwybr du a ffefrir ganddi. Felly, a gawn ni asesiad annibynnol o effaith y metro ar lefelau traffig yn y dyfodol? Ac a all yr Ysgrifennydd hefyd esbonio'r berthynas rhwng yr ymchwiliad y mae wedi'i amlinellu a phroses gyfochrog Cyfoeth Naturiol Cymru, sy'n gorfod rhoi trwydded, wrth gwrs, o dan y gyfarwyddeb cynefinoedd - oherwydd bod rhywogaethau a warchodir gan Ewrop yn bresennol - er mwyn i'r datblygiad hwn fynd rhagddo? Maent wedi dweud yn eu gwrthwynebiad eu hunain nad ydynt yn argyhoeddedig bod yr amodau angenrheidiol ar gyfer y drwydded honno wedi'u bodloni ar hyn o bryd. Os nad yw hynny'n newid, a all ef gadarnhau, beth bynnag y bydd yr ymchwiliad yn ei ddweud, na fydd yn gallu rhoi caniatâd i fwrw ymlaen â'r llwybr du?
English: Can I thank the Member for his questions, and say first of all that the metro and the M4 are complementary projects? We know that the metro programme is designed to be able to take people between the Valleys and between the major urban centres such as Cardiff, whereas the M4 caters for people who are coming in and out of Wales and travelling in an east-west direction. One is a vertical solution, one is a horizontal solution; together, they form a package that will deliver economic prosperity for the whole of the nation. Now, in terms of alternatives, for example, we know that main line electrification will provide less than 1 per cent reduction across the M4 in peak travel times, and therefore we cannot solely rely on rail and metro solutions to alleviate the current congestion that's on the M4. But it will be for the independent inspector to scrutinise and carry out the assessment of the M4 proposals, including the predicted travel flow in the years to come. It's work that we've done, but it's for the independent inspector to ensure that that work is fully scrutinised on an independent basis. And in terms of the environmental work - well, development work - one of the reasons that we've had an envelope of spend to develop this programme is because development work has been essential to comply with UK and European environmental legislation, such as the environmental impact assessment regulations and the habitats directive - utterly imperative. And it had to be done to follow the statutory process of the Highways Act 1980 and the Acquisition of Land Act 1981.
Welsh: A gaf i ddiolch i'r Aelod am ei gwestiynau, a dweud yn gyntaf oll bod y metro a'r M4 yn brosiectau cyflenwol? Rydym yn gwybod bod y rhaglen metro wedi'i chynllunio i allu cludo pobl rhwng y Cymoedd a rhwng canolfannau trefol mawr fel Caerdydd, a bod yr M4 yn darparu ar gyfer pobl sy'n dod i mewn ac allan o Gymru ac yn teithio i gyfeiriad dwyrain-gorllewin. Mae un yn ddatrysiad fertigol, ac un yn ddatrysiad llorweddol; gyda'i gilydd, maent yn ffurfio pecyn a fydd yn sicrhau ffyniant economaidd i'r genedl gyfan. Nawr, o ran dewisiadau eraill, er enghraifft, rydym yn gwybod y bydd trydaneiddio'r brif reilffordd yn darparu gostyngiad o lai nag 1 y cant ar draws yr M4 ar amseroedd teithio brig, ac felly ni allwn ddibynnu ar ddatrysiadau rheilffyrdd a metro yn unig i liniaru'r tagfeydd presennol sydd ar yr M4. Ond lle yr arolygydd annibynnol fydd craffu a chynnal yr asesiad o gynigion yr M4, gan gynnwys y llif teithio a ragwelir yn y blynyddoedd i ddod. Mae'n waith yr ydym wedi ei wneud, ond lle yr arolygydd annibynnol yw sicrhau y creffir yn llawn ar y gwaith hwnnw ar sail annibynnol. Ac o ran y gwaith amgylcheddol - wel, y gwaith datblygu - un o'r rhesymau pam y bu gennym amlen wariant i ddatblygu'r rhaglen hon yw oherwydd bod gwaith datblygu wedi bod yn hanfodol i gydymffurfio â deddfwriaeth amgylcheddol y DU ac Ewrop, megis y rheoliadau asesu effeithiau amgylcheddol a'r gyfarwyddeb cynefinoedd - yn gwbl hanfodol. Ac roedd yn rhaid gwneud hynny i ddilyn proses statudol Deddf Priffyrdd 1980 a Deddf Caffael Tir 1981.
English: I was particularly struck by two justifications when reading the Welsh Government's supporting papers for the black route. First, that it is already a trans-European network, and those papers stated that a new road was required to bring it up to the required standards. So, isn't that, therefore, a cost of EU membership? Second, that reclassification of the existing M4 could allow it to be used to promote the goal of increasing walking and cycling. Is that credible, given the nature of the road? Finally, the First Minister previously stated that continuing high tolls on the Severn bridges could be used to fund the black route. Is that still the position of the Welsh Government?
Welsh: Cefais fy nharo'n arbennig gan ddau gyfiawnhad wrth ddarllen papurau cefnogi Llywodraeth Cymru ar gyfer y llwybr du. Yn gyntaf, ei fod eisoes yn rhwydwaith traws-Ewropeaidd, ac roedd y papurau hynny yn dweud bod angen ffordd newydd er mwyn iddo fodloni'r safonau gofynnol. Felly, onid yw hynny, felly, yn un o gostau aelodaeth o'r UE? Yn ail, gallai ailddosbarthu'r M4 bresennol yn y modd hwnnw ganiatáu inni ei defnyddio i hyrwyddo'r nod o gynyddu cerdded a beicio. A yw hynny'n gredadwy, o ystyried natur y ffordd? Yn olaf, dywedodd y Prif Weinidog yn flaenorol y gellid parhau â thollau uchel ar bontydd Hafren er mwyn ariannu'r llwybr du. Ai dyna yw safbwynt Llywodraeth Cymru o hyd?
English: Well, can I thank the Member for his question, and say, yes, it's trans-European network? I wouldn't consider it an unnecessary cost to actually bring this road up to a position where we'll be able to deliver on the hopes and ambitions of the people of Wales, by having a road that not only can we use in a way that, I'm afraid, the current one can't be used - you can't rely on smooth and swift travel along it - but also, in terms of our contact with European partners, we need a major trans-European network, to ensure that our exports can get out of the country, whether it's to Ireland or to mainland Europe, and I think that's absolutely vital. So, I'd consider it necessary spending, not on the basis of being able to continue, if you like, giving it the tag of having trans-European network status, but actually to ensure that it delivers economic prosperity for the people of Wales. In terms of his other queries and questions, toll road costs are, of course, a matter for the UK Government, which I've been discussing with the Secretary of State. Our talks have concerned the possibility of abolishing or reducing the toll charges. Until we know what the decision is going to be on that, we won't be in a position to be able to allocate charges for any project, let alone the M4 build.
Welsh: Wel, a gaf i ddiolch i'r Aelod am ei gwestiwn, a dweud, ydy, mae'n rhwydwaith traws-Ewropeaidd? Ni fyddwn yn ystyried y byddai dod â'r ffordd hon i sefyllfa lle y gallwn wireddu gobeithion ac uchelgeisiau pobl Cymru yn gost ddiangen, gan y byddai gennym ffordd nid yn unig y gallwn ei defnyddio mewn modd, yn anffodus, na allwn ddefnyddio'r un bresennol - ni allwch ddibynnu ar deithio'n ddidrafferth ac yn gyflym ar ei hyd - ond hefyd, o ran ein cyswllt â phartneriaid Ewropeaidd, mae angen rhwydwaith mawr traws-Ewropeaidd arnom, i sicrhau y gall ein hallforion fynd allan o'r wlad, boed hynny i Iwerddon neu i dir mawr Ewrop, ac rwy'n meddwl bod hynny'n gwbl hanfodol. Felly, byddwn yn ystyried bod angen y gwario hwnnw, nid ar y sail o allu parhau, os mynnwch chi, i roi'r label o statws rhwydwaith traws-Ewropeaidd iddi, ond i sicrhau ei bod wir yn cyflawni ffyniant economaidd i bobl Cymru. O ran ei ymholiadau a'i gwestiynau eraill, mater i Lywodraeth y DU yw'r costau tollffyrdd, wrth gwrs, ac rwyf wedi bod yn trafod y mater â'r Ysgrifennydd Gwladol. Mae ein sgyrsiau wedi ymwneud â'r posibilrwydd o ddileu neu leihau'r tollau. Hyd nes y byddwn yn gwybod beth fydd y penderfyniad ar hynny, ni fyddwn mewn sefyllfa i allu dyrannu taliadau i unrhyw brosiect, heb sôn am adeiladu'r M4.
English: Minister, I welcome the fact you're going to take a fresh look at the number of options available for the congestion on the M4. Would you also look at the way that these decisions are calculated? Because, in the light of the Well-being of Future Generations (Wales) Act 2015, and the increased climate emissions target, we need to take into account the full range of costs and benefits from any option. I was concerned to hear you mention the time-saving benefits that form the basis of the cost-benefit ratios that are used to underpin these schemes. For example, the current formula advantages car journeys, and the time saved from those to the economy, against, for example, journeys on public transport. The economists reckon that bus passengers are worth less to our economy than car passengers are, and that that's the basis on which the figures are used to justify cost savings. So, as part of the spirit of looking afresh at the options, will you also consider the formulae used, which are often used to justify these decisions?
Welsh: Weinidog, rwy'n croesawu'r ffaith eich bod yn mynd i edrych o'r newydd ar y nifer o opsiynau sydd ar gael ar gyfer y tagfeydd ar yr M4. A wnewch chi hefyd edrych ar y ffordd y mae'r penderfyniadau hyn yn cael eu cyfrifo? Oherwydd, yng ngoleuni Deddf Llesiant Cenedlaethau'r Dyfodol (Cymru) 2015, a'r targed uwch ar gyfer allyriadau hinsawdd, mae angen inni ystyried holl gostau a buddiannau unrhyw opsiwn. Roeddwn yn bryderus o'ch clywed yn sôn am y manteision arbed amser sy'n ffurfio sail y cymarebau cost a budd a ddefnyddir i ategu'r cynlluniau hyn. Er enghraifft, mae'r fformiwla gyfredol yn rhoi mantais i deithiau car, a'r amser a arbedir ar y rheini i'r economi, yn hytrach, er enghraifft, na theithiau ar drafnidiaeth gyhoeddus. Mae'r economegwyr o'r farn bod teithwyr bysiau yn werth llai i'n heconomi na theithwyr car, ac maent yn defnyddio'r ffigurau i gyfiawnhau arbedion costau ar y sail honno. Felly, yn rhan o'r ysbryd o edrych o'r newydd ar yr opsiynau, a wnewch chi hefyd ystyried y fformiwlâu a ddefnyddir, a ddefnyddir yn aml i gyfiawnhau'r penderfyniadau hyn?
English: Can I thank the Member for his question, and, again, his keen interest in this very important subject? And, yes, I have an open mind in terms of how we model any sort of economic equation and formula, and I'd be more than willing to look at how we can better understand and scrutinise any models that are presented for infrastructure projects. I'm more than happy to do that.
Welsh: A gaf i ddiolch i'r Aelod am ei gwestiwn, ac, unwaith eto, am ei ddiddordeb brwd yn y pwnc pwysig iawn hwn? Ac, oes, mae gennyf feddwl agored o ran sut yr ydym yn modelu unrhyw fath o hafaliad a fformiwla economaidd, a byddwn yn fwy na pharod i edrych ar sut y gallwn ddeall unrhyw fodelau a gyflwynir ar gyfer prosiectau seilwaith, a chraffu arnynt, yn well. Rwy'n fwy na pharod i wneud hynny.
English: Well, as has already been mentioned, of course, we now realise that the Welsh Government is accountable to the Well-being of Future Generations (Wales) Act, which was world-leading according to the previous Government, and a piece of legislation, therefore, that should lead to change that would be world-changing. And many of us can't understand how, under the duties of that Act, the black route has come as far as it has without being thrown to one side. But, that's a matter of opinion, I suppose. I do have two questions specifically. First of all, as these duties are now imposed on the Welsh Government to look at all decisions in the context of sustainable development, and to balance the various elements in a meaningful way, can you give us some flavour of how this public inquiry will differ now, given these new duties, compared to any similar exercise that may have taken place a few years ago, so that we can understand the practical difference that the well-being of future generations Act is making to the way in which the Welsh Government makes its decisions? Secondly, you mentioned previously that you had asked for some work to be done to look again at the blue route. Can you expand upon that and tell us what exactly you've asked for, and can you give us some more details as to the scope of the work that you requested?
Welsh: Wel, fel sydd wedi cael ei grybwyll yn barod, wrth gwrs, rŷm ni nawr yn sylweddoli bod Llywodraeth Cymru yn atebol i Ddeddf Llesiant Cenedlaethau'r Dyfodol (Cymru), Deddf a oedd yn arwain y byd yn ôl y Llywodraeth ddiwethaf, a Deddf, felly, a ddylai fod yn arwain at newid sydd yn arwain y byd. Ac mae nifer ohonom ni yn methu deall sut, o dan ddyletswyddau'r Ddeddf honno, efallai, y byddai'r llwybr du wedi dod mor bell ag y mae e, mewn gwirionedd, heb gael ei daflu allan. Ond, dyna ni, mater o farn yw hynny. Dau gwestiwn sydd gen i yn benodol. Yn gyntaf, gan fod y dyletswyddau yma yn awr ar Lywodraeth Cymru i edrych, wrth gwrs, ar bob penderfyniad yng nghyd-destun datblygu cynaliadwy, ac i gydbwyso y gwahanol elfennau yn ystyrlon, a allwch chi roi blas i ni o sut fydd yr ymchwiliad cyhoeddus hwn yn wahanol nawr o dan y dyletswyddau newydd yma, o'i gymharu ag unrhyw ymarferiad tebyg, efallai rai blynyddoedd yn ôl, jest i ni gael deall y gwahaniaeth ymarferol y mae Deddf llesiant cenedlaethau'r dyfodol yn ei wneud i'r modd y mae Llywodraeth Cymru yn gwneud ei phenderfyniadau? Ac, yn ail, mi sonioch chi yn flaenorol eich bod chi wedi gofyn am waith i gael ei wneud i edrych eto ar y llwybr glas. A allwch chi ymhelaethu ar beth yn union ŷch chi wedi gofyn amdano fe, ac a allwch chi fod yn fwy manwl, efallai, ynglŷn ag union sgôp y gwaith yr ŷch chi wedi gofyn amdano fe?
English: I'd like to thank the Member and say I wholeheartedly agree with her. In terms of ensuring that people have an opportunity to contribute to the inquiry, I think a lot of people are probably somewhat tired of hearing politicians in any environment debate the merits of any given project, and would like to be able to contribute to that discussion themselves, knowing that there is an independent inspector overseeing that process. So, I'm very keen, like the Member, to ensure that as many people as possible take part in this inquiry, and, for what it's worth, I'll ensure that Welsh Government promotes it as much as possible and encourages people and organisations and groups, and all stakeholders to contribute, whether they are opposed to it, whether they are neutral, or whether they are in support of it. In terms of the impact that the M4 around Newport has on the country, the Member is right to say that this is a nettle that has been avoided for some time. The problem has been there not just for the past few years, but for the past few decades and it's time that we get to grips with it, we grasp the nettle and we solve the problem. The M4 is a key artery in and out of the country for more than 70 per cent of the population of Wales and, indeed, it's crucial for our economic well-being as well. It's essential that we get to grips with the congestion that we see in and around Newport and ensure that there is a modern motorway network for south Wales that is fit for the future.
Welsh: Hoffwn ddiolch i'r Aelod a dweud fy mod yn cytuno'n llwyr â hi. O ran sicrhau bod pobl yn cael cyfle i gyfrannu at yr ymchwiliad, rwy'n meddwl yn ôl pob tebyg bod llawer o bobl wedi blino braidd o glywed gwleidyddion mewn unrhyw amgylchedd yn dadlau am rinweddau unrhyw brosiect penodol, ac yr hoffent allu cyfrannu at y drafodaeth eu hunain, gan wybod bod arolygydd annibynnol yn goruchwylio'r broses honno. Felly, rwy'n awyddus iawn, fel yr Aelod, i sicrhau bod cynifer o bobl â phosibl yn cymryd rhan yn yr ymchwiliad hwn, ac, o'm rhan i, byddaf yn sicrhau bod Llywodraeth Cymru'n ei hyrwyddo gymaint ag y bo modd ac yn annog pobl a sefydliadau a grwpiau, a'r holl randdeiliaid i gyfrannu, pa un a ydynt yn ei wrthwynebu, yn niwtral, ynteu'n ei gefnogi. O ran effaith yr M4 o amgylch Casnewydd ar y wlad, mae'r Aelod yn iawn i ddweud bod hon yn ddanhadlen sydd wedi cael ei hosgoi ers cryn amser. Mae'r broblem wedi bod yno nid yn unig am y blynyddoedd diwethaf, ond am y degawdau diwethaf ac mae'n bryd inni roi sylw iddi, gwasgu'r ddanhadlen a datrys y broblem. Mae'r M4 yn wythïen allweddol i mewn ac allan o'r wlad i dros 70 y cant o boblogaeth Cymru ac, yn wir, mae'n hanfodol i'n lles economaidd hefyd. Mae'n hanfodol ein bod yn ymdrin â'r tagfeydd a welwn yng Nghasnewydd a'r cyffiniau a sicrhau bod gennym rwydwaith traffyrdd modern ar gyfer y de sy'n addas ar gyfer y dyfodol.
English: We move on to the next item, a statement by the Cabinet Secretary for Communities and Children on progress on implementation of the Violence Against Women, Domestic Abuse and Sexual Violence (Wales) Act 2015. I call on the Cabinet Secretary for Communities and Children, Carl Sargeant, to make the statement.
Welsh: Rŷm ni'n symud ymlaen i'r eitem nesaf, sef datganiad gan Ysgrifennydd y Cabinet dros Gymunedau a Phlant ar gynnydd o ran gweithredu Deddf Trais yn Erbyn Menywod, Cam-drin Domestig a Thrais Rhywiol (Cymru) 2015. Rwy'n galw ar Ysgrifennydd y Cabinet dros Gymunedau a Phlant, Carl Sargeant, i wneud y datganiad.
English: I thank the Member for his comments. People who know me will really understand that there are certain things that excite me about the opportunity to make a difference; this is the field where I'm really passionate about making a difference, because this is the difference between life and death. For many people who have tragically found the latter, it sort of escapes them from domestic violence, but it's a tragedy for them and their families and friends. The issue around the national strategy will be an important one. It's about delivery - are we doing this right and can we deliver on all of the issues that the Member raises: the coercive control, the child sexual exploitation, physical, verbal, coercive control, and financial - all have an influence on people and we've got to make sure that, collectively, we can find solutions to that. Governments do many things, and they don't always get these things right, but there are some people out there who are experts in the field, and what we have to do is open the doors to make sure that we bring these people together, work with national advisers and work with an advisory group. I'm looking at refreshing the advisory group, because when we were developing this groundbreaking piece of legislation, which had worldwide recognition, we listened to people and understood what it really meant for delivery. That's what I intend to do as we move forward on the implementation of this Act. It is a great start, but there's so much more work we can do collectively.
Welsh: Diolch i'r Aelod am ei sylwadau. Bydd pobl sy'n fy adnabod yn deall yn iawn bod rhai pethau sy'n fy nghyffroi am y cyfle hwn i wneud gwahaniaeth; dyma'r maes lle rwy'n wirioneddol angerddol am wneud gwahaniaeth, oherwydd dyma'r gwahaniaeth rhwng byw a marw. I lawer o bobl sydd wedi dioddef yr ail o'r rhain yn drasig, mae'n un ffordd o ddianc rhag trais yn y cartref, ond mae'n drasiedi iddynt hwy ac i'w teuluoedd a'u ffrindiau. Bydd y mater ynglŷn â'r strategaeth genedlaethol yn un pwysig. Mae'n ymwneud â chyflawni - a ydym ni'n gwneud hyn yn iawn ac a allwn ni gyflawni ar bob un o'r materion y mae'r Aelod yn eu codi: y rheolaeth gymhellol, camfanteisio'n rhywiol ar blant, rheolaeth gorfforol, ar lafar, gymhellol, ac ariannol - mae'r rhain i gyd yn dylanwadu ar bobl ac mae'n rhaid inni wneud yn siŵr y gallwn, gyda'n gilydd, ddod o hyd i atebion i hynny. Mae Llywodraethau yn gwneud llawer o bethau, ac nid ydynt bob amser yn cael y pethau hyn yn iawn, ond mae rhai pobl allan yna sy'n arbenigwyr yn y maes, a'r hyn y mae'n rhaid inni ei wneud yw agor y drysau i sicrhau ein bod yn dod â'r bobl hyn at ei gilydd, gweithio gyda chynghorwyr cenedlaethol a gweithio gyda grŵp cynghori. Rwy'n ystyried adnewyddu'r grŵp cynghori, oherwydd pan oeddem yn datblygu'r darn arloesol hwn o ddeddfwriaeth, a gafodd gydnabyddiaeth ledled y byd, gwnaethom wrando ar bobl a deall ei wir ystyr ar gyfer cyflawni. Dyna'r hyn yr wyf yn bwriadu ei wneud wrth inni symud ymlaen i roi'r Ddeddf hon ar waith. Mae'n ddechrau gwych, ond mae cymaint mwy o waith y gallwn ei wneud ar y cyd.